ફેડરલ રિઝર્વના જણાવ્યા અનુસાર અમેરિકામાં રોજગારીના આંકડામાં સુધારો નોંધાયો છે. આગામી ફેડરલ રિઝર્વની બેઠક ૧૩ અને ૧૪ ડિસેમ્બરે થશે. દરમિયાન અમેરિકામાં રાષ્ટ્રપ્રમુખની ચૂંટણીના કારણે શેરબજાર ઉપર પ્રેશર જોવા મળ્યું હતું. ડાઉ જોન્સ ઇન્ડેક્સમાં ૭૭ પોઇન્ટનો ઘટાડો નોંધાઇ ૧૭,૯૫૯ પોઇન્ટની સપાટીએ બંધ જોવાયો હતો. એ જ પ્રમાણે નાસ્ડેક શેરબજાર ઇન્ડેક્સમાં ૪૮ પોઇન્ટ અને એસએન્ડપી ઇન્ડેક્સમાં ૧૩ પોઇન્ટનો ઘટાડો નોંધાયો હતો. એ જ પ્રમાણે એશિયાઇ શેરબજાર પણ આજે ઘટાડે ખૂલ્યાં હતાં.